kardosdrur/scandi-wiki huggingface dataset:
Niels Lind

Niels Christian Lind (16. maj 1812 i København – september 1891 i New York) var en dansk farver og politiker.

Han var søn af farver Knud Christian Lind, blev oplært i faderens farveri, blev svend 1831 og fik privilegium og borgerskab som farver 1838. Han købte 1846 faderens gård og virksomhed, som lå i Sankt Gertruds Stræde. Samtidig steg han i graderne i borgervæbningen, hvor han blev underofficer ved infanteriet 1834, sekondløjtnant 1838 og kaptajn og kompagnichef 1853. Lind var medstifter af Kjøbenhavns Laanebank, hvor han var bestyrelsesmedlem fra 1853.

Niels Lind gik ind i politik i 1854, hvor han blev valgt til medlem af Københavns Borgerrepræsentation. Her sad han til 1860. I 1854 blev Lind også valgt til Folketinget, da gårdejer Peder Hansen forlod Køgekredsen, men Lind faldt året efter for grev Frederik Moltke til Turebyholm. Lind var ordfører ved den københavnske fest 25. oktober 1854 for medlemmerne af det opløste Folketing. Niels Lind stillede sig desuden i 2. landstingskreds 1855 og ved et suppleringsvalg i 1. landstingskreds 1856, men uden at opnå valg. Han stemte i sin tid på tinge ofte sammen med Bondevennerne.

I april 1860 måtte han opgive sit bo og tog til USA, hvor han var leder af en forening for kristelige unge mænd i nærheden af New York. Her døde han i 1891.

Kilder 
 Victor Elberling, Rigsdagens Medlemmer gennem 100 Aar, bind 2, København: J.H. Schultz Forlag 1950, s. 21.

Medlemmer af Københavns Borgerrepræsentation i 1800-tallet
Folketingsmedlemmer i 1850'erne
Håndværkere fra Danmark
Erhvervsfolk fra Danmark
Personer fra København
Dansk-amerikanere
Peter Ulrik Frederik Schjøtt

Peter Ulrik Frederik Schjøtt (født 31. august 1802 på Kølholt i Skibet Sogn ved Vejle, død 11. december 1873) var en dansk sognepræst og politiker. Han var far til præsten Frits Schjøtt.

Frederik Schjøtt var søn af proprietær Søren Schjøtt og Christiane Sophie Balduin, og blev student fra Kolding lærde Skole i 1821, cand.theol.  i 1830 og blev ejer af Kølholt samme år. I 1828 udgav han en digtsamling, Dania. Schjøtt var personel kapellan i Vissenbjerg Sogn 1835-1838 og opholdt sig derefter i Odense, hvor han redigerede Fyensposten. I 1843 blev han sognepræst i Askø Sogn og fik i 1851 i stedet Skallerup og Vennebjerg Sogne i Hjørring Amt.

Schjøtt stillede sig til valg til Den Grundlovgivende Rigsforsamling den 5. oktober 1848 i Maribo Amts 3. distrikt (Juellinge), men blev tabte valget til gårdfæster Christen Jensen Blak. Til gengæld blev han året efter valgt ved det første folketingsvalg 4. december 1849 til folketingsmand i Maribo Amts 2. valgkreds (Maribokredsen).

Han blev gift i Skibet Sogn 4. december 1830 med Theodora Christiane von Lichtenstein (31. januar 1802 i København – 25. november 1853), datter af regeringsråd i Dansk Ostindien, kammerjunker, major Frantz Theodor von Lichtenstein og Agathe Margrethe født Seyerøe.

Referencer

Litteratur 
 Povl Skadhauge, Peter Ulrik Frederik Schjøtt og Steen Steensen Blicher: Et Forsøg paa at støtte Blicher i Odense for 100 Aar siden, 1940.
 Til Minde om Sognepræst Peter Ulrik Frederik Schjøtt, 1950.

Kilder 
 Sofus Elvius, Danmarks Præstehistorie i Aarene 1869-1884, København: Emil Bergmanns Forlag 1885-1887. Online hos LFL's Bladfond 
 Litteraturpriser.dk

Folketingsmedlemmer i 1840'erne
Folketingsmedlemmer i 1850'erne
Præster fra Danmark
Digtere fra Danmark
Chefredaktører fra Danmark
Dansksprogede forfattere fra Danmark
Carl Møller (politiker)

Carl Ludvig Møller (født 7. november 1815 i Hillerød, død 30. januar 1886) var en dansk købmand og politiker.

Købmand Carl Møller blev valgt til Landstinget i 1874. Han blev valgt ind, fordi købstæderne ønskede en repræsentant for deres særlige anliggender og fordi Møller nød megen anseelse både som en hæderlig og en forstandig mand. Det må også indrømmes, at han på en anerkendelsesværdig måde har løst den opgave, der var givet ham; thi han var virkelig ved alle lejligheder en flink talsmand for købstædernes interesser. Når der var tale om sådanne, mødte han altid frem med forstandige og praktiske udtalelser.

Han er vistnok en ganske vel begavet mand, og han nød anseelse som højst solid og pålidelig. I politisk retning var han afgjort Højremand. Det er sjældent, man hørte ham tale, men hans stilling var derfor ikke mindre klar. Han passede rolig sin gerning, fulgte godt med og benyttedes en tid til sekretær. Fremtrædende var han ikke i nogen retning; men hans pålidelighed og troskab gav ham betydning. Han var et dygtigt medlem af Sparekassekommissionen og var temmelig indsigtsfuld på dette område.

Kilder og eksterne henvisninger 

Købmænd fra Danmark
Landstingsmedlemmer i 1870'erne
Landstingsmedlemmer i 1880'erne
Personer fra Hillerød
Landstingsmedlemmer fra Højre (1881-1915)
Elisabet Svane

Elisabet Svane (født i Allerslev ved Præstø) er en dansk journalist, forfatter og politisk redaktør.

Elisabet Svane blev student fra Vordingborg Gymnasium i 1981 og journalist fra Danmarks Journalisthøjskole i 1990. Hun kom derefter til Ekstra Bladet som politisk redaktør. I 2006 blev hun redaktionschef for Ekstra Bladets Forlag og senere kreativ chef for JP/Politikens Forlag. I 2008 skiftede hun til en stilling som forlægger hos Verve og People's Press, men vendte i august 2009 tilbage til journalistikken som politisk redaktør for Avisen.dk. Her var hun til marts 2011, hvor hun overtog stillingen som politisk redaktør for Fyens Stiftstidende efter Troels Mylenberg.  

Fra november 2016 var Elisabet Svane politisk redaktør på Avisen Danmark.  

Fra april 2018 var Elisabet Svane Politikens Europa-korrespondent i Bruxelles. 

Fra august 2021 er Elisabet Svane politisk analytiker på Politiken med base på Christiansborg.  

Elisabet Svane er forfatter til bøgerne Hvid røg, sort tårn fra 2013 (om Margrethe Vestager ), Pia K. – årene ved magten fra 2009 ( om Pia Kjærsgaard ) samt til Sibel fra 2002 (om en ung tyrkisk kvinde).

Personer fra Præstø
Journalister fra Danmark
Biografiforfattere fra Danmark
Redaktører fra Danmark
Dansksprogede forfattere fra Danmark
Hvid druemunke

 
Hvid druemunke (Actaea pachypoda) er en mellemstor staude med en tæt, grundstillet løvmasse og oprette til overhængende, blomsterbærende stængler. Planten dyrkes i skyggede bede på grund af sine iøjnefaldende, hvide bær.

Beskrivelse 
Hvid druemunke er en flerårig, urteagtig plante. Bladene er grundstillede og sammensatte med lange stilke og dobbelt snitdelte småblade. Bladranden er groft tandet, og oversiden er græsgrøn og rynket, mens undersiden er lyst grågrøn. 

Blomstringen foregår i maj-juni, hvor man finder blomsterne samlet i endestillede klaser på oprette til overhængende skud. De enkelte blomster er uregelmæssige, da de mangler både bæger- og kronblade. Til gengæld er støvdragerne og støvfanget snehvide. Frugterne er hvide, ægformede bær.

Rodsystemet består af en kraftig rodstok, som bærer grove hovedrødder og mange, fine siderødder. Alle dele af planten – i særdeleshed de tiltrækkende, hvide bær – er giftige.

Højde x bredde og årlig tilvækst: 0,50 x 0,75 m (50 x 75 cm/år).

Hjemsted 
Hvid druemunke hører hjemme i de blandede løv- og nåleskove i hele den østlige del af både USA og Canada. Arten foretrækker let skyggede til skyggede voksesteder med leret, fugtbevarende jord. 

Arten vokser (voksede) langs skovbryn og ud på den savanneagtige del af prærien i det østlige Illinois, USA, sammen med bl.a. Adiantum pedatum (en art af Venushår), Skyggeblomst, Amerikansk Ginseng, Amerikansk Snabelkalla, Blodurt, Blomsterjøde, Blå Anemone, Canadisk Akeleje, Canadisk Hasselurt, Dværg-Hjerteblomst, Erythronium albidum (en art af Hundetand), Hvid Ageratina, Håret Solhat, Indianer-Lobelie, Polygonatum commutatum (en art af Konval), Prærie-Fodblad, Skarlagen-Jordbær, Storblomstret Uvularia og Vår-Floks

Note 

Skovbundsplanter
Haveplanter
Giftige planter
Politisk ledelse

Politisk ledelse er bl.a. den valgte ledelse af en stat eller en organisation. I ”Håndbog for statsministre,” (Susanne Hegelund og Peter Mose, Gyldendal, 2006 og 2007) lanceres fire afgørende dyder for toppolitikeren i politisk ledelse. Denne skal:
 1) Have en vision – et projekt for, hvor han eller hun vil bringe samfundet hen.
 2) Kunne kommunikere visionen og skabe overbevisende forestillinger om en bedre fremtid for Danmark.
 3) Vise store evner til at samarbejde, skabe tillid og være vellidt og respekteret hos samarbejdspartnerne.
 4) Kunne skabe resultater ved at være en god forhandler, der kan fremme egne synspunkter men også give modparten en oplevelse af at få indrømmelser.

De to forfattere peger også på en femte - overset - dyd i forhold til politisk ledelse, nemlig viljen og evnen til at udvikle sit personlige lederskab gennem  refleksion og sparring.
Svolvær Lufthavn, Helle

Svolvær Lufthavn, Helle (IATA: SVJ, ICAO: ENSH) er en norsk lufthavn i Vågan kommune i Nordland fylke. Lufthavnen er placeret på Helle, ca. 6 km øst for Svolvær. Det ejes og drives af Avinor.
 
Svolvaer Lufthavn var en af flere små, regionale lufthavne, som åbnede i 1972. Lufthavnen har en asfalteret landingsbane på 860 meter, inkluderet endefelt. På grund af den store snedybde i begge ender af banen, vil det være dyrt at udvide landingsbanen.
 
Operatør af Svolvær Lufthavn er Widerøe, som har ruter til Bodø og Leknes .
 
Det har været luftet tanker om at bygge en ny, større lufthavn Gimsøya, der erstatter de mindre regionale lufthavnerne i Lofoten og Leknes, men dette har aldrig været udenfor idefasen.

Destinationer 

Lufthavne i Norge
Sørkjosen Lufthavn

Sørkjosen Lufthavn (IATA: SOJ, ICAO: ENSR) er en norsk lufthavn og ejes og drives af Avinor. Sørkjosen Lufthavn er i Nordreisa kommune i Troms fylke. Fra Sørkjosen Lufthavn kan mand flyve med Widerøe til primært Tromsø. Til og fra Tromsø Lufthavn er der tilsvarende forbindelser med både SAS og Widerøe, samt Norwegian videre til andre destinationer i Norge og udlandet.
 
Sørkjosen Lufthavn er den nærmeste lufthavn for at rejse til de norske kommunerne Nordreisa, Kvænangen, Skjervøy og Kåfjord.

Destinationer fra Sørkjosen 

Lufthavne i Norge
FA Cup 1882-83

Football Association Challenge Cup 1882–83 var den 12. udgave af Football Association Challenge Cup, nutildags bedre kendt som FA Cup. Turneringen blev afviklet som en cupturnering med deltagelse af 80 klubber. Den første kamp blev spillet den 2. september 1882, og finalen blev afviklet den 31. marts 1882 på Kennington Oval i London, hvor Blackburn Olympic FC vandt 2-1 over Old Etonians FC. Det var eneste gang, at Blackburn Olympic nåede finalen i FA Cup'en, og sejren var historisk, idet det var første gang, at turneringen blev vundet af en klub fra Nordengland, og første gang at en arbejderklub vandt turneringen. Old Etonians FC var i FA Cup-finalen for syvende gang, og det var femte gang at klubben tabte finalen.

Resultater

Første runde 

Første runde blev spillet i perioden 2. september – 18. november 1882 og havde deltagelse af 74 hold, der spillede om 37 pladser i anden runde, heraf stille fire af holdene dog ikke op. Derudover var seks hold, Aston Unity FC, Chatham FC, Haslingden FC, Reading FC, Sheffield Heeley og Upton Park FC oversiddere i første runde og gik dermed videre til anden runde uden kamp.

Anden runde 

Anden runde blev spillet i perioden 18. november – 9. december 1883 og havde deltagelse af 40 hold, der spillede om 20 ledige pladser i anden runde, heraf stillede ét af holdene dog ikke op. Derudover var fem hold, Church FC, Notts County FC, Old Westminster FC, Rochester FC og South Reading FC oversiddere i anden runde og gik dermed videre til tredje runde uden kamp.

Tredje runde 

Tredje runde blev spillet i perioden 16. december 1882 – 29. januar 1883 og havde deltagelse af tyve af de hold, der var gået videre fra anden runde, og som spillede om ti ledige pladser i fjerde runde. Fem hold var oversiddere i denne runde, Eagley FC, Marlow FC, Royal Engineers AFC, Swifts FC og Walsall Town FC, og de gik dermed videre til fjerde runde uden kamp.

Fjerde runde 

Fjerde runde blev spillet i perioden 14. – 30. januar 1882 og havde deltagelse af fjorten af de hold, der var gået videre fra tredje runde, og som spillede om syv pladser i kvartfinalerne. Den sidste kvartfinaleplads gik til Clapham Rovers FC, der var oversidder i fjerde runde og dermed gik videre til kvartfinalerne uden kamp.

Kvartfinaler 

Kvartfinalerne havde deltagelse af de otte hold, der gik videre fra fjerde runde, og holdene spillede om fire ledige pladser i semifinalerne.

Semifinaler 

Semifinalerne havde deltagelse af de fire hold, der gik videre fra kvartfinalerne.

Finale

Kilder / eksterne henvisninger 
 RSSSF – 1882–83 FA Cup

Noter 

Sæsoner i FA Cup
Fodbold i 1882
Fodbold i 1883
Hans Rosenkjær

Hans Nielsen Rosenkjær (født 24. august 1851 i Sø Søby ved Assens, død 16. september 1907 i København) var en dansk geologisk-antikvarisk undersøger og forfatter. 

Rosenkjær var lærer ved det offentlige skolevæsen i København. Skønt autodidakt udførte han ved en levende og virksom lyst og evne til videnskabelig iagttagelse og en utrættelig flid et meget påskønnelsesværdigt arbejde til oplysning om naturhistoriske, væsentlig geologiske, topografiske og arkæologiske forhold i ældre tid. Hans første arbejde samlede sig om de store udgravninger ved Københavns Frihavn (meddelelser i "Naturen og Mennesket", 1893 og 1896). 

Senere kastede han sig navnlig over undersøgelsen af de københavnske jordbundsforhold og færdedes, trods et svagt helbred, utrættelig ved de mange just i hans sidste leveår foretagne grundudgravninger rundt om i byen, senest på Slotsholmen. En stor del af det således indsamlede materiale meddelte han i Det underjordiske Kjøbenhavn (1906). 

Han er begravet på Assistens Kirkegård.

Kilder 
 

Lærere fra Danmark
Geologer fra Danmark
Arkæologer fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Fyn
Personer i Dansk Biografisk Leksikon
Salmonsens
Ørsta/Volda Lufthavn, Hovden

Ørsta / Volda Lufthavn, Hovden (nynorsk: Ørsta / Volda lufthamn, Hovden IATA:HOV, ICAO: ENOV) er en norsk lufthavn og ejes og drives af Avinor AS. Lufthavnen er beliggende på Hovden i Ørsta kommune i Møre og Romsdal fylke (Sunnmøre).

Lufthavnen er tjent af Widerøe, med ruterne til Oslo, Sogndal, Bergen og Sandane.

Volda Ørsta flyklubb haver Hovden som sin base i lufthavnen. Club fly er en Cessna 172 med registreringsnummer LN-FAG.

Vej afstande fra lufthavnen 
 Volda: 7 km
 Ørsta: 4 km
 Ulsteinvik: 30 km
 Nordfjordeid: 40 km + færge

Destinationer 

Lufthavne i Norge
Irish Cup 1882-83

Irish Cup 1882–83 var den tredje udgave af Irish Cup, og turneringen blev vundet af Cliftonville FC, som dermed vandt turneringen for første gang.

Finalen blev spillet den 5. maj 1883 på Bloomfield Ground i Knock, Belfast og var et lokalopgør mellem to Belfast-klubber. Den blev vundet af Cliftonville FC, som besejrede Ulster FC med 5-0. Det var tredje sæson i træk at Cliftonville FC var i finalen, men altså første gang at holdet sikrede sig titlen. Ulster FC havde vundet sin semifinale mod de forsvarende mestre Queen's Island FC med 4-1, mens Cliftonville FC havde besejret Alexander FC med 7-1.

Udvalgte resultater

Semifinaler

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 

Fodbold i 1882
Fodbold i 1883
Sæsoner i Irish Cup
Irish Cup 1883-84

Irish Cup 1883–84 var den fjerde udgave af Irish Cup, og turneringen blev vundet af Distillery FC, som dermed vandt turneringen for første gang.

Finalen blev spillet den 19. april 1884 på Ulster Ground i Ballynafeigh, Belfast og var et lokalopgør mellem to Belfast-klubber. Den blev vundet af Distillery FC, som besejrede Wellington Park FC med 5-0. Begge holdene var i finalen for første gang. Distillery FC havde vundet sin semifinale mod de forsvarende mestre Ulster FC med 3-0, mens Wellington Park FC havde besejret Moyola Park FC med 4-2.

Udvalgte resultater

Semifinaler

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 

Fodbold i 1883
Fodbold i 1884
Sæsoner i Irish Cup
Irish Cup 1884-85

Irish Cup 1884–85 var den femte udgave af Irish Cup, og turneringen blev vundet af Distillery FC, som dermed vandt turneringen for anden sæson i træk og dermed blev den første klub, der med succes forsvarede titlen.

Finalen blev spillet den 21. marts 1885 på Ulster Ground i Ballynafeigh, Belfast, og den blev vundet af Distillery FC, som besejrede Limavady FC med 2-0. Limavady FC havde vundet sin semifinale mod Cliftonville FC med 2-1, mens de forsvarende mestre Distillery FC var oversiddere i semifinalerne.

Udvalgte resultater

Semifinale

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 

Fodbold i 1884
Fodbold i 1885
Sæsoner i Irish Cup
Pakistan Muslim League (Q)

The Pakistan Muslim League (Q) () er et politisk parti i Pakistan beskrevet som moderat og centrisk. Partiet blev dannet inden valget i 2002. Pakistans daværende præsident Pervez Musharraf dannede partiet som en separat afdeling af Pakistan Muslim League der udelukkende ville støtte ham. Musharrafs sekretær Tariq Aziz fik ideen at bruge bogstavet Q som forkortelse for "Quaid-e-azam". I september 2010 slog Pakistan Muslim League (Q) sig sammen med PML-F og dannede All Pakistan Muslim League (Pir Pagara).

Kilder 

Muslim League (Q)
Dene Suline (sprog)

Dene Suline eller Chipewyan (også Dëne Sųłiné, Dene Sųłiné, Dene Suliné, Dëne Suliné, Dene Soun’liné eller bare Dene) er et indiansk sprog i den athapaskiske sprogfamilie der tales af Chipewyan-folket i det centrale Canada. Mere end 11.000 personer i Canada har Dene Suline som modersmål, de fleste bor i delstaterne Saskatchewan, Alberta og Northwest Territories, men sproget er kun officielt i Northwest Territories.

Kilder 

Sprog i Canada
Amerikanske sprog
Ørland Lufthavn

Ørland Lufthavn (IATA: OLA, ICAO:ENOL) er en norsk kommunal lufthavn som ligger i Ørland kommune i Sør-Trøndelag fylke. Lufthavnen ejes af kommunen. Lufthavnen befinder sig på vestsiden af Ørland hovedflystation og benytter samme landingsbaner som flystastionen.
 
Lufthavnen opereres for tiden civilt kun af Air Norway og Ørland flyklubb. Sporadisk chartertrafik.

Destinationer

Eksterne lenker 
 Ørland kommunes side om Ørland lufthavn
 Ørland lufthavn på norskeflyplasser.no 

Lufthavne i Norge
Jānis Ķipurs

Jānis Ķipurs (3. januar 1958 i Kurmene i Lettiske SSR) er en lettisk bobslædefører, der deltog i konkurrencer for Sovjetunionen i slutningen af 1980'erne. Ķipurs vandt en guldmedalje i tomandsbobslæde sammen med Vladimir Kozlov ved Vinter-OL 1988 i Calgary, hvilket i øvrigt var den eneste sovjetiske guldmedalje i denne sportsgren nogensinde. Ved det samme Vinter-OL var han også med til at vinde en bronzemedalje i firemandsbobslæde sammen med Guntis Osis, Juris Tone og Vladimir Kozlov. Han vandt også en bronzemedalje i tomandsbobslæde sammen med Aldis Intlers ved VM i bobslæde og skeleton 1989 i Cortina d'Ampezzo.

Kildehenvisninger

Eksterne henvisninger 
 Profil hos sportsreference.com  
  

Sportsfolk fra Letland
Sportsfolk fra Sovjetunionen
Olympiske bronzemedaljevindere fra Sovjetunionen
Olympiske mestre fra Sovjetunionen
Medaljevindere ved sommer-OL 1988
Bobslædeførere fra Letland
Deltagere for Sovjetunionen ved vinter-OL 1988
Valg til FNs Sikkerhedsråd (januar 1946)

Det første valg til FNs Sikkerhedsråd blev afholdt den 12. januar 1946 på FN-generalforsamlingen i Westminster Central Hall i Westminster, London. På genersalforamlingen valgtes seks ikke-permanente medlemmer af FN's sikkerhedsråd.

Som ikke-permanent FN-Sikkerhedsrådsmedlemmer valgtes Australien, Brasilien, Egypten, Mexico, Holland og Polen for 2 år..

Kandidater 
I alt var der 18 kandidater til de seks pladser.

Kilder 

FN
Begivenheder i 1946
Claes Egnell

Claes Robert Herman Vidarsson Egnell (29. januar 1916 i Örebro i Sverige – 15. januar 2012) var en svensk moderne femkæmper samt skytte og oberst i det svenske forsvar.

Egnell vandt en sølvmedalje ved Vinter-OL 1952 i Helsinki under holdkampen i moderne femkamp, sammen med Torsten Lindqvist og Lars Hall, hvor sidstnævnte også vandt en guldmedalje i de individuelle kampe. Egnell blev svensk mester i moderne femkamp syv gange i sin sportskarriere. I 1945 udmærkedes han med Svenska Dagbladets guldmedalj.

Kildehenvisninger

Eksterne henvisninger 
 

Personer fra Örebro
Moderne femkæmpere fra Sverige
Officerer fra Sverige
Olympiske sølvmedaljevindere fra Sverige
Jelena Likhovtseva

Jelena Likhovtseva (  ; født 8. september 1975 i Alma-Ata, Sovjetunionen) er en kvindelig tidligere professionel tennisspiller fra Kasakhstan.

Jelena Likhovtseva højeste rangering på WTA single rangliste var som nummer 15, hvilket hun opnåede 25. oktober 1999. I double er den bedste placering nummer 3, hvilket blev opnået 27. september 2004.

Grand Slam-titler 
  Wimbledon:
 Mixed-double: 2002 (sammen med Mahesh Bhupathi)
  Australian Open:
 Mixed-double: 2007 (sammen med Daniel Nestor)

Eksterne henvisninger 
 

Tennisspillere fra Kasakhstan
Personer fra Almaty
Tennisspillere ved sommer-OL 1996
Tennisspillere ved sommer-OL 2000
Tennisspillere ved sommer-OL 2004
Vindere af Wimbledon
Vindere af Australian Open
Demel

Hofzuckerbäckerei Demel, eller bare Der Demel, er et kendt konditori og chocolatier i Wien, hovedstaden i Østrig. Virksomheden grundlagdes i 1786 ved Michaelerplatz. I 1857 overgav August Dehne, sønnen til grundlæggeren Ludwig Dehne, virksomheden til Christof Demel, der flyttede konditoriet til Kohlmarkt, hvor Demel stadig ligger den dag i dag i den oprindelige bygning. Virksomheden, der tidligere var hofleverandør til det kejserlige og kongelige hof i Østrig-Ungarn, blev ledet af familien Demel frem til 1972, hvor Udo Proksch købte virksomheden. I 1989, efter Proksch blev arresteret, blev Raiffeisen Bank ejer af den kendte virksomhed. I 2002 overtog Do & Co virksomheden.

Litteratur 
 Federico von Berzeviczy-Pallavicini, Christian Brandstätter, Franz Hubmann: Die k.k. Hofzuckerbäckerei Demel. Ein Wiener Märchen. Mit einem einleitenden Essay von Gotthard Böhm, 74 Farb- und 28 Schwarzweiß-Abbildungen nach Photographien von Franz Hubmann und 76 Abbildungen nach Zeichnungen und Vignetten von Federico Pallavicini. Molden, Wien 1976, .
 Felix Czeike: Historisches Lexikon Wien. Band 2. Kremayr & Scheriau, Wien 1993, , S. 9Band 6. Kremayr & Scheriau / Orac, Wien 2004,  , S. 41.
 Ingrid Haslinger: Kunde – Kaiser. Die Geschichte der ehemaligen k. u. k. Hoflieferanten. Schroll, Wien 1996, .
 Ingrid Haslinger, Erika Patka, Marie-Luise Jesch: Der süße Luxus. Die Hofzuckerbäckerei und die ehemaligen k. u. k. Hofzuckerbäcker Demel, Gerbeaud, Gerstner, Heiner, Rumpelmayer, Sluka. Eine Ausstellung des Kulturkreises Looshaus. Agens Werk Geyer + Reisser, Wien 1996, .
 János Kalmár, Mella Waldstein: K.u.K. Hoflieferanten Wiens. Stocker, Graz 2001, . S. 16-21.

External links 
 Officiel hjemmeside 

Caféer i Østrig
Fødevarevirksomheder fra Østrig
Etableret i 1786
Bygninger, konstruktioner og anlæg i Wien
Virksomheder i Wien
Konditorier
Toppede Hollændere

Toppede Hollændere (nederlandsk: Hollandse Kuifhoen) er en hønserace, der stammer fra Holland.

Hanen vejer 2 kg og hønen vejer 1,5 kg. De lægger hvide æg à 45-50 gram. Racen findes også i dværgform.

I dværg vejer hanen 900 g og hønen vejer 700 g. De lægger også vide æg på 39 g

Farvevariationer 
 Hvid hvidtoppet
 Sort hvidtoppet

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Dansk specialklub for toppede høns 
 Dansk racebeskrivelse af racen 

Hønseracer
Alina Sjidkova

Alina Sjidkova (Russisk: Алина Владимировна Жидкова ; født 18. januar 1977 i Moskva, Sovjetunionen) er en kvindelig tidligere professionel tennisspiller fra Rusland.

Alina Sjidkova højeste rangering på WTA single rangliste var som nummer 51, hvilket hun opnåede 7. marts 2005. I double er den bedste placering nummer 50, hvilket blev opnået 4. august 2003.

Eksterne henvisninger 
 

Tennisspillere fra Rusland
Personer fra Moskva